Diari Oficial de la Generalitat Valenciana


Sumari del DOGV 7170, del 11-12-2013 (2013/11221)

RESOLUCIÓ de 4 de desembre de 2013, de la Direcció General de Prevenció, Extinció d'Incendis i Emergències, per la qual es concedixen les primes corresponents a l'exercici 2013, per a l'eliminació de restes agrícoles i vegetació no desitjable sense ús del foc, en cultius agrícoles llenyosos de secà situats en una franja de 500 metres al voltant dels terrenys forestals inclosos en parcs naturals de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7170

Data del DOGV
:   11-12-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/11470


Data del document
:   04-12-2013

Organisme emissor
:   Conselleria de Governació i Justícia

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria de Governació i Justícia
    * ajuda pública

RESOLUCIÓ de 4 de desembre de 2013, de la Direcció General de Prevenció, Extinció d'Incendis i Emergències, per la qual es concedixen les primes corresponents a l'exercici 2013, per a l'eliminació de restes agrícoles i vegetació no desitjable sense ús del foc, en cultius agrícoles llenyosos de secà situats en una franja de 500 metres al voltant dels terrenys forestals inclosos en parcs naturals de la Comunitat Valenciana. [2013/11177]  
Vista l'Orde de 18 de juliol de 2008, de la Conselleria de Medi Ambient, Aigua, Urbanisme i Habitatge (DOCV 5827, 13.08.2008), per la qual s'aproven les bases reguladores d'un règim de primes per a l'eliminació de restes agrícoles i vegetació no desitjable sense ús del foc, en cultius agrícoles llenyosos de secà situats en una franja de 500 metres al voltant de terrenys forestals inclosos en parcs naturals de la Comunitat Valenciana.  
Vista la proposta del Servici de Prevenció i Extinció.  
D'acord amb la Resolució de 3 de maig de 2013, del director de l'Agència Valenciana de Foment i Garantia Agrària (AVFGA), per la qual es convoquen les ajudes per a l'any 2013 (DOCV 7022, 13.05.2013).  
Vist que les sol·licituds presentades per al 2013 han sigut examinades i avaluades per la comissió disposada en la base 8 de l'annex de l'orde de la convocatòria.  
Vista la proposta d'adjudicació que eleva la comissió valoradora i d'acord amb l'Acord de 26 d'abril de 2013, pel qual es deleguen les funcions d'autorització del pagament dels fons FEADER entre l'organisme pagador i els distints òrgans administratius de la Conselleria d'Agricultura, Pesca, Alimentació i Aigua, de la Conselleria d'Infraestructures, Territori i Medi Ambient i de la Conselleria de Governació, resolc:  
  
Primer  
Fer públic que estes ajudes estan subvencionades pel FEADER, en virtut del Programa de Desenrotllament Rural de la Comunitat Valenciana 2007-2013, eix 2, Millora del medi ambient i camp, de conformitat amb els percentatges següents: 53,69 FEADER, 45,80 Ministeri i 0,51 Generalitat.  
  
Segon  
Concedir les ajudes als beneficiaris que s'assenyalen en l'annex I d'esta resolució. Desestimar pels motius indicats les ajudes que s'indiquen en l'annex II.  
  
Tercer  
Els beneficiaris hauran de complir, de manera estricta, totes les obligacions que recull l'Orde de 18 de juliol de 2008, de la Conselleria de Medi Ambient, Aigua, Urbanisme i Habitatge (DOCV 5827, 13.08.2008), per la qual s'aproven les bases reguladores d'un règim de primes per a l'eliminació de restes agrícoles i vegetació no desitjable sense ús del foc, en cultius agrícoles llenyosos de secà situats en una franja de 500 metres al voltant de terrenys forestals inclosos en parcs naturals de la Comunitat Valenciana.  
Així mateix, hauran de portar un sistema de comptabilitat separat o un codi comptable adequat per a totes les transaccions relatives a l'operació subvencionada.  
  
Quart  
Els beneficiaris de les subvencions podran renunciar-hi expressament en el termini d'un mes a partir de l'endemà de la publicació.  
  
  
Quint  
S'informa els beneficiaris que, de conformitat amb l'article 4 del Reglament (CE) número 259/2008, de la Comissió, de 18 de març de 2008, pel qual s'establixen disposicions d'aplicació del Reglament (CE) número 1290/2005, del Consell, pel que fa a la publicació d'informació sobre els beneficiaris de fons procedents del Fons Europeu Agrícola de Garantia (FEAGA) i del Fons Europeu Agrícola de Desenrotllament Rural (FEADER), les seues dades seran publicades d'acord amb els reglaments esmentats i que podran ser tractades per organismes d'auditoria i investigació de la Unió Europea i nacionals, per a salvaguardar els interessos financers de la Unió Europea.  
Quant a les dades de caràcter personal, els beneficiaris podran exercir els drets reconeguts en la Directiva 95/46/CE del Parlament Europeu i del Consell, de 24 d'octubre de 1995, relativa a la protecció de les persones físiques pel que fa al tractament de dades personals i a la lliure circulació d'estes dades. L'acceptació de la subvenció suposa, per a cada un dels beneficiaris, l'acceptació i autorització expressa a l'AVFGA per a la recollida, incorporació als respectius fitxers i el tractament de les dades personals esmentades, així com per a la seua conservació durant els terminis previstos en les disposicions aplicables.  
  
Igualment, s'informa que els gastos cofinançats pel FEADER no seran cofinançats per mitjà de contribució dels Fons Estructurals (FEDE, FSE), del Fons de Cohesió o de qualsevol altre instrument financer comunitari, segons l'article 70,7 del Reglament (CE) número 1698/2005 del Consell, de 20 de setembre de 2005.  
  
Contra esta resolució, que posa fi a la via administrativa, es pot interposar un recurs contenciós administratiu en el termini de dos mesos, comptador des de l'endemà del dia que es publique en el Diari Oficial de la Comunitat Valenciana, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa.  
  
Tot això sense perjuí d'interposar el recurs potestatiu de reposició davant del mateix òrgan que la va dictar, en el termini d'un mes des de l'endemà del dia que es publique en el Diari Oficial de la Comunitat Valenciana, d'acord amb el que disposen els articles 116 i 117 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 4 de desembre de 2013.- La directora general de Prevenció, Extinció d'Incendis i Emergències: Irene Rodríguez Rodrigo.